**Тэма:** “Раздзяляльны мяккі знак і апостраф”

**Мэта:** пазнаёміць з правілам правапісу раздзяляльнага мяккага знака і апострафа

**Задачы:**

**Адукацыйная:** фарміраваць уменне правільна вымаўляць і пісаць словы з раздзяляльным мяккім знакам і апострафам;

**Развіццёвая:** развіваць фанематычны слых, звязнае вуснае маўленне, мысленне**;**

**Выхаваўчая:**выхоўваць ў навучэнцаў пачуцце прыгажосці, мілагучнасці, выразнасці, этычнай вартасці беларускай мовы.

**Здароўезберагаючая:** стварыць умовы, якія садзейнічаюць захаванню, замацаванню фізічнага, псіхічнага, эмацыянальнага здароўя вучняў.

**Абсталяванне:**падручнік, карткі для самастойнай работы, дыдактычная гульня, схема “Правапіс апострафа”, схема “Правапіс раздзяляльнага ь”.

**Ход урока**

|  |  |  |
| --- | --- | --- |
| ***Этап урока*** | ***Дзейнасць настаўніка*** | ***Дзейнасць вучняў*** |
| 1. ***Арганізацыйны момант***
 | -Празвінеў званок вясёлы. -Мы пачаць урок гатовы.На ўрок беларускай мовы да нас прыйшлі госці, а вось хто гэта, вы даведаецеся, калі адгадаеце загадку.*Не ужыцца разам ім,**Мыш кату не будзе сябрам,**Таму што гэты кот**Ловіць мышку круглы год.**Але пацешна тут другое,**У капкан трапляе коцік сам.**І сцены бурацца і дзверы**У прыгоды….*Так, сёння на ўрок да нас завіталі Том і Джэры. Але яны не проста так да вас прыйшлі, нашыя героі прыйшлі з заданнямі. Том і Джэры хочуць паглядзець, як вы працуеце на ўроку і што ўжо ведаеце… | Вітаюць настаўніка, сядаюць за парты.Том і Джэры |
| 1. ***Праверка дамашняга задання***
 | Вам дамой было практыкаванне 45. (Чытанне загадкі, называнне і тлумачэнне адгадак. Пры тлумачэнні адгадак трэба засяродзіць увагу на ўзаемасувязі зямлі, вады і раслін (травы).)-Скажыце, што вам трэба было там зрабіць?-Ці былі цяжкасці пры выкананні дамашняга задання? | Адгадаць загадку.Адказы вычняў |
| 1. ***Чыстапісанне***
 | Адкрыйце свае сшыткі, адступіце ад дамашняга задання два радкі, запішыце дату і “класная работа”, на дошцы рад літар для нашай хвілінкі чыстапісання. Каб даведацца, якія словы мы будзем прапісваць, адкадайце загадкі. *1. Хто на свеце самы-самы, лепшая палова мамы, Майстра ён і абаронца, ды ў кампутары бясконца?* *2. Хто спяшаецца заўжды: уставай, ідзі сюды, зашпіліся, жуй, не спі, малако сваё дапі!* *3.Хто хітрэйшы за лісу, мае доўгую касу, Спрытна прыдумляе шкоду ды апраўдваецца сходу?**4.Хто ў камп’ютар не пускае, пстрычку даць не забывае, мяч футбольны не дае і адзін цукеркі з’еў?* **Арфаграфічная хвілінка:**Звярніце ўвагу на карткі, якія ляжаць у вас на парце. Прачытайце верш знайдзіце словы з ь, падкрэсліце іх.*Што за цуд? Ляціць зімой**Матылькоў бялюткі рой,**А ў двары-дзіцячы смех:**Ападае ціха снег!*-Якую работу ён выконвае? | Вучні адкрываюць сшыткі, запісваюць дату класная работа і прапісваюць рад літар.(Бацька)(Маці)(Сястра)(Брат)Абазначае мяккасць папярэдняй літары. |
| 1. ***Вывучэнне новага матэрыяла***
 | А яшчэ Ь можа выконваць ролю раздзяляльнага паміж галосным і зычным. Але не толькі ён можа выконваць гэту ролю. У яго ёсць сябар – апостраф. Аб іх абодвух і пойдзе гаворка на нашым уроку. Прачытайце назву тэмы на дошцы.-**Тэма** сёняшняга нашага ўрока “Раздзяляльны мяккі знак і апостраф”Ну што, вы гатовы выконваць заданні Тома і Джэры? Тады пачынаем…***Работа па падручніку***- Зараз паглядзіце правіла на старонцы 35А зараз паглядзіце **практ. 47.**Разгледзьце схему. Дапоўніце яе патрэбнай інфармацыяй.Па схеме вызначце, раздзяляльны ь ці апостраф трэба пісаць у словах. Запішыце словы.-**Практ.48 на стр.36**Прачытайце. Назавіце словамі з верша дзеянні, паказаныя на малюнку са стрэлкамі. Вымавіце словы з прапушчанымі літарамі. Запішыце гэтыя словы. | Самастойнае чытанне правілаПасля літар л,з,с,н,ц і спалучэння літар дз перад е,ё,ю,я пішу ь.Пасля іншых літар перад е,ё,ю,і,я пішу ‘.Грыльяж, кастаньеты, пад’ём, бар’ер, сур’ёзны, аб’езд.Пад’ехаў, уз’ехаў, з’ехаў, пад’ём, аб’езд. |
| 1. ***Фізкультхвілінка***
 | А зараз у нас з вамі фізкультхвілінка. Том і Джэры прапануюсь вам пагуляць у гульню “Будзь уважлівы”.Вы становіцеся каля парт. Калі я вымаўляю слова з апострафам, то вы падымаеце рукі ўверх, а калі з мяккім знакам – прысядаеце.  сузор’е пад’ём вераб’і б’ю сям’яЛьецца, мільён, парцьеры, Ульяна | Вучні разам з настаўнікам выконваюць фізкультхвілінку. |
| 1. ***Замацаванне ведаў***
 | Зараз мы выканаеем яшчэ адно заданне ад нашых гасцей. Вам трэба суаднесці словы, у якіх трэбы ўставць ь ці апостраф (дыдактычная гульня) У У вас на сталах ляжаць карткі с заданнем. Вам трэба закрэсліць лішні знак у дужках. Растлумачыць свой выбар.Мар(ь,')я, павіл(ь, ')ён, біл(ь, ')ярд, Лук(ь, ')ян, сузор(ь, ')е, Юр(ь, ')еўна, міл(ь, ')ярд, грыл(ь,')яж, пад(ь, ')ёмны, п(ь, ')яўка, аб(ь, ')ём, Савел(ь, ')еўна, Загор(ь, ')е, б(ь, ')юцца, вал(ь, ')еры, звяр(ь, ')ё. | Выконваем заданне. |
| 1. ***Падвядзенне вынікаў***
 | - Якія раздзяляльныя знакі вы вывучылі?- Якія адрозненні ў напісанні слоў з раздзяляльнымі знакамі мы вылучылі? | Адказы вучняў |
| 1. ***Рэфлексія***
 | У вас на партах ляжаць чатыры смайлікі (чырвоны, жоўты і зялёны). Калі вам урок не спадабаўся і нічогна не зразумела, то прымацуйце чырвоны. Калі у вас былі нейкія цяжкасьці пры выкананні заданняў, то жоўты.А калі вам усё спадабалася і заданні вы выконвалі правільна і лёгка, то зялёны… |  |
| 1. ***Дамашняе заданне***
 |  Практыкаванне 50.(Настаўнік чытае верш з дамашняга практыкавання. Тлумачыць незразумелыя словы. Вучні знаходзяць слова куп’ё ў тлумачальным слоўніку і чытаюць яго значэнне.) |  |